Цонка Илиева
Гръмни, мой празник

chitanka.info

Гръмни, мой празник!

С пролетни салюти!

С ракетна радост

да избухне хоризонта!

Стани любов

за влюбените пъпки!

Стани зенит

в крилатия ни ход!

Сбери във шепи

мирис на зюмбюли,

на младостта —

творителния сок,

на ручея —

стремителния порив,

на слънцето —

живителния ток!

Смеси ги

с мир,

със вяра

и човечност

да получиш

живата вода,

вдигни наздравица

за близката далечност —

да пие

задъхания мой народ!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.